b'\n_START_ARTICLE_\nSomalilandas\n_START_SECTION_\nIstorija\n_START_PARAGRAPH_\nSomalilandas anks\xc4\x8diau buvo Jungtin\xc4\x97s karalyst\xc4\x97s kolonija. Antro pasaulinio karo metu okupuota Italijos. Tapo nepriklausoma 1960 m. bir\xc5\xbeelio 26 d., t\xc5\xb3 pa\xc4\x8di\xc5\xb3 met\xc5\xb3 liepos 1 susijung\xc4\x97 su Somaliu (buvusia Italijos kolonija). Ta\xc4\x8diau somalilandie\xc4\x8diai imti persekioti Somalio vald\xc5\xbeios, ypa\xc4\x8d \xc4\xaf j\xc4\x85 at\xc4\x97jus Mahometui Siadui Biarei, buvo panaikinti tradiciniai klanai. 1991 m. gegu\xc5\xbe\xc4\x97s 18 d. Somalilandas v\xc4\x97l atsiskyr\xc4\x97, o gegu\xc5\xbe\xc4\x97s 24 buvo paskelbta Somalilando Respublika. Nuo to laiko jis de facto nepriklausomas, \xc4\xaftvirtino savo valdymo sistem\xc4\x85 ir konstitucij\xc4\x85. JTO pripa\xc5\xbe\xc4\xafstama Somalio vald\xc5\xbeia Mogadi\xc5\xa1e atsiskyrimo nepripa\xc5\xbeino, bet nieko d\xc4\x97l to padaryti nesugeb\xc4\x97jo, nes ji valdo prakti\xc5\xa1kai vien Mogadi\xc5\xa1\xc4\x85 ir jo apylinkes. Somalilandas savo j\xc4\x97gomis atstat\xc4\x97 sugriaut\xc4\x85 sostin\xc4\x99 Hargeis\xc4\x85 ir atk\xc5\xabr\xc4\x97 ekonomik\xc4\x85 (u\xc5\xbesienio prekybos balansas beveik neutralus). Vis d\xc4\x97lto Somalilandas n\xc4\x97ra pripa\xc5\xbe\xc4\xafstamas, nepaisant istorinio pagrindo nepriklausomybei, nes valstyb\xc4\x97s nor\xc4\x97t\xc5\xb3, kad Somalilandas pad\xc4\x97t\xc5\xb3 ant koj\xc5\xb3 atsistoti ir visam Somaliui, ir valstyb\xc4\x97 v\xc4\x97l b\xc5\xabt\xc5\xb3 vientisa. Somalilando karines paj\xc4\x97gas sudaro 12900 kari\xc5\xb3, \xc5\xa1iuo metu tai yra taiki \xc5\xa1alis, ta\xc4\x8diau kaimyninis Puntlandas (dar viena nuo Somalio atskilusi \xc5\xa1alis) \xc4\xafvykd\xc4\x97 kelias nedidelio masto invazijas \xc4\xaf vakarin\xc4\xaf Somaliland\xc4\x85.\n_START_SECTION_\nPolitin\xc4\x97 sistema\n_START_PARAGRAPH_\nSistema demokratin\xc4\x97, yra vald\xc5\xbei\xc5\xb3 pasidalijimas. Yra dveji parlamento r\xc5\xabmai: atstov\xc5\xb3 r\xc5\xabmai ir seni\xc5\xabn\xc5\xb3 r\xc5\xabmai, tam tikrais klausimais jie renkasi \xc4\xaf bendrus pos\xc4\x97d\xc5\xbeius, kitais \xe2\x80\x93 \xc4\xaf atskirus.\n_START_SECTION_\nGeografija\n_START_PARAGRAPH_\n\xc5\xa0iaurin\xc4\x97 ryt\xc5\xb3 Afrikos rago dalis.\n_START_SECTION_\nEkonomika\n_START_PARAGRAPH_\nPrie ekonomikos prisideda savo uost\xc5\xb3 suteikimas Etiopijai, kuri neturi i\xc5\xa1\xc4\x97jimo \xc4\xaf j\xc5\xabr\xc4\x85.\n_START_SECTION_\nDemografija\n_START_PARAGRAPH_\n99\xc2\xa0% gyventoj\xc5\xb3 \xe2\x80\x93 musulmonai sunitai, beveik visi \xe2\x80\x93 somaliai, daugiausia i\xc5\xa1 Izako klano.'